
Eneo hilo ambalo kuna barabara inayoelekea upande ambao kuna makao ya mabasi ya kampuni ya Hood yenye maskani yake hapo Morogoro. Kukiwa na reli ya kati inayokatiza mahala hapo, kuelekea upande wa kiwanda cha sigara. Ndipo waliweza kuwaona watu hao wakitokea kila upande wa reli. Wengine wakiwa mbele yao, sambamba na wachache waliyopo nyuma ikionesha wazi hawakuwa na wema kuja kwao namna hiyo.

Ilibidi watazame mbele na nyuma, ndipo wakakumbuka eneo hilo kuna viumbe wengi wa upande wa Mazimifu wenye kuzagaa mahala hapo kwa kila upande na wenye kuhakikisha madhumuni yao yanafanikiwa.

Ujio wao mahala hapo, uliwafanya kina Remse waachie tabasamu nyusoni mwao na si kubaki kwneye hali ya uoga. Kila wakiwatzama namna wanavyozidi wakuwasogelea na hatimaye wakabaki umbali mfupi tu kuweza kufanikisha kuwavamia.

Napo wakawa wamesimama huku macho yao yakizunguka kila upande, kutazama mahali ambapo maadui hao wapo. Wakijiadnaa kufanya shambulizi kubwa na la nguvu, ambalo lingeweza kuleta madhara kwao.

Walitoa mingurumo ya ajabu, huku macho yao yakibadilika rangi na kuwa yenye wekundu kabisa tena wenye kung’aa utadhani wamewekwa taa za breki za magari au pikipiki.

Wakiwa namna hiyo kuna ambao waliyokuwa mbele ambao wanataamana na Atlaf kabisa walisogea karibu kabisa. Huku mmojawapo akijaribu kupiga ngumi, lakini haikuweza kuleta madhara yeyote kwa mtu huyo, ambaye alibaki akimtazama kwa dharau kisha alimtandika kofi  ambalo lilimpeleka hadi chini na aliinuka akiwa hajielewi.

“Suhah, hakikisha unakimbia uwezavyo tukikupatia upenyo wa kufanya hivyo. Hawa watakudhuru wewe na wingi wao, ila hawawezi kutufanya chochote sisi”, Remse alisema muda huo kijana huyo akiwa amewekwa katikati huku wakubwa zake hao wakiwa mbele na nyuma yake.

Kundi hilo la viumbe kutoka Mazimifu walijaribu bahati yao kwa kuleta mshambulizi ila hakuna hata moja lililoweza kufika na hapo walijikuta wakipigwa wao huku wakishindwa kurejesha.

Ikawa akipigwa mmoja ngumi, basi hatoweza kuinuka tena kuendelea na pambano kwa jinsi kina Atlaf na Remse walivyokuwa na nguvu nyingi kwenye miili yao na ilionesha uwezo wao si lolote wala chochote.

Ilifika mahali ndiyo kwanza walikuwa wanazidi kuwa wengi, na hapo ndipo hao ambao ni pacha walipoamua kujigeuza na kuchukua maumbo yao ya asili. Muda huo Suhan naye alibadilika ila aliwahi kushikwa Remse akarushwa juu, huku Atalf akimwongezea kwa kumsukuma na miguu akatoka nje ya duara la hao wavamii.

Hiyo ilikuwa ni nafasi pekee iliyokuwa ikisubiriwa kwa hamu kuweza kuipata akimbie, naye hakufanya ajizi alitumia nguvu zake zote kukimbia akiamini wazi hakuna kiumbe anayeweza kuja kumshika kirahisi.

Hasa majira hayo akiwa ndani ya umbile la nyoka kamili, ambapo kwake uwezo wa kawaida hudumu na kuwa mkubwa maradufu.

Kina Atlaf walipofanikiwa kumwokoa ambaye angeweza kudhurika, ndipo nao wakaonesha kwanini waliitwa waasisi wa jamii zenye viumbe wa ajabu. Pia ni kigezo kipi kilichofanya hadi wakapewa uhai wa muda mrefu, hata kiongozi wa Mazimifu nzima akabaki ni mwenye kuwahara.

Walitembeza kichapo cha nguvu hasa kwa viumbe hao, ambapo ilifikia mhali wakawa wanawanofoa vichwa kabisa na kuwafanya wasiweze kurudi kwenye hali ya kawaida tena.

Mambo yakawa mabaya kwao, ambapo hata walipojaribu uwezo wa kupotea kimazingara waweze kupambana na viumbe hao. Bado walionekana na kichapo kilikuwa palepale, hadi kukasikika mlio wa kunguruma kwa mbali muda huo viumbe wengi wakiwa wapo chini hawana uhai. Ilihali waliamini hawawezi kuuliwa, na hiyo ikawa mara ya kwanza kuona wakiishia kumalizwa kinamna hiyo.

Mngurumo huo, uliwafanya wote wabadili uamuzi wa kuendelea kupambana na walikimbia hasa. Wakaacha kina Remse wakiwa wenye amani, muda huo walibadilika wakarejea kwenye hali ya kawaida wakakutana na miili ya viumbe wengi ambayo kwa majira hayo ilionekana kukauka.

“Yaani hawa wamekufa dakika chache zilipita, wameshakauka hivi na kufanana na mavi makavu. Lifa aliamua kutuletea majini kwenye umbile la kibinadamu wenye maumbo ya nyama”, Remse alisema huku akishangaa.

“Nadhani hivi sasa watakuwa wamempelekea ujumbe kuwa sisi ni wanyama wa namna gani na hakuna kiumbe wa kuweza kushindana nasi”, Atlaf alisema huku akipiga teke kichwa cha mmojawapo, ambapo kilisogea kando ya reli kwenye eneo ambalo kuna uwazi mkubwa.

Ilibidi wakusanye miili yote  na kuiweka umbile la mlima, hapohapo Remse aliwasha moto ikaanza kuungua. Ambapo hawakuona jingine la kuendelea kuwabakisha hapo baada ya kuhitimisha kufanya kazi hiyo, waliondoka huku wakijua wabaya wao wameshapata funzo kwa jambo walilofanya limeweza kuleta matokeo gani kwa viumbe hao.

***

WALIPOKUJA KUSHTUKA vijana wao ni wenye kupambana na viumbe wenye nguvu duniani, ilikuwa wameshachelewa maana baadhi walishauliwa kwa asilimia kubwa. Huku wao wakishangaa  kwa maono yao, kuwa viumbe wa aina yao ni wenye kuuliwa na kama ilivyo majini wengine.

Hawakuwahi kudhani kama nao wana uwezo wa kufa kwa nguvu walizopewa, ila kwa hicho walichojionea kilifanya waamini nao wakija kuingia kwenye mikono ya wale wanapotea kama ilivyokuwa kwa vijana wao.

Tukio hilo likawa la pili, ambapo waliona ni bora wanusuru wasiendelee kuangamizwa, kuliko kushuhudia jeshi kubwa kama lile likiteketea kirahisi kwa kuvamia wenye uwezo kuliko wao.

Ndiyo Ray alitoa mngurumo mkubwa mno, ambao uliovuma na kusikika mji mzima. Huo ulimaanisha wote waliyokuwa wakipambana pale wakimbie na wasiendelee kupigana,  na hapo ndipo walitokomea na kuwaacha kina Atalf wenyewe.

Nao waliona njia ya kurejesha jeshi nyuma , wakati wakipambana inafaa zaidi kuliko kuendelea kuwakabiliana na mtaokeo yake waje kufa kiholela na kufanya wawe wamefanya kazi bure kuunda jeshi kubwa. Halafu lije kupotea kwa kazi, ambayo ni kinyume cha malengo yao.

Kuwapa angalizo la kushughulika na kila ambaye angekuja kuwaona kina Maria, na hapo ndipo walipokuja kuingia kweeye vurugu la kina Remse kwa kuwadharau, muda huo wala hawakuwa wakiangalia wafuasi wao walikuwa wakipambana na kina nani.

Walikuja kujua baada ya jini mmoja kumfikishia taarifa Mniru, muda ambao walishaanza kumalizwa na wengi wakiwa chini hawajiwezi. Hapo ndipo wakakumbuka ilishaelezwa wale viumbe ni wenye nguvu mno, na hakuna anayeweza kusimama nao kimakabiliano akabaki kuwa salama.

“Niliwaambia hakuna wa kujaribu kupimana nguvu na kina Remse, vijana wenu wamekwenda kupambana nao kabisa, hawakuwajua sijui kanzu wanazovaa ziliwadanganya”, Hawa alisema

“Kumbe hao ndiyo kina Remse, kama ndiyo wapo hivi hii ni hatari lakini hii ya kuwalinda kina Nsungi ilitakiwa watwambie kama kuna kiumbe wa aina gani ndiyo tuwape uamuzi”, Ray alisema

“Kosa jingine, hatukuwafunza kutwambia wakiona mgeni wa aina gani. Tuliwapa amri ya kushughulika nao, na ndiyo wameitimiza hiyo” Rafael alisema

“Ni kweli sisi ndiyo tumefanya makosa, hatukuwafundisha kuhusu mengi inabidi tuwape maelekezo zaidi walikuwa wakielekea kupambana na wababe wa dunia wakijua ni viumbe wa kawaida. Ndiyo haya wamekuja kuyapata”, Rayamnd alisema

“Sasa hivi wa kuangaliwa ni Nsungi pekee, hata wenzake wanaweza kumalizwa kama wakiwa ni kikwazo cha sisi kuweza kumpata. Kama ikitokea ikashindikana, tunaweza kumwaga damu ya kiumbe chochote ambaye yupo mbele yetu kuzuia”, Ralond alisema

“Ila si damu ya Atlaf, Remse au Iah. Hao viumbe mkijaribu umauti utawaita”, Hawa alihadharisha

“Naomba hivi sasa utupatie nafasi ya kuifanya kazi, utapenda mwenyewe kwa mtindo tutakaotumia kuifanya. Nimejua hili suala lina wengi wenye uwezo kuliko Mazimifu yetu, ikiwa tutasema ubabe ndiyo njia pekee ya kuweza kuikamilisha basi. Itakuwa ni kufeli kwetu”, Ray alisema.

***

KILICHOKUWA KIKIENDELEA kwa mara nyingine, Lifa alikiona ambapo kabla hakijatimia na kufikia kuwa mbaya. Alisikitika kikiwa kikianza tu, maana alijua sehemu hiyo ya jeshi halitoweza kufua dafu kwa kujaribu kupamba nao watu wale wa kale ambao hata yeye alinawa mikono na kukiri hawawezi.

Walipofikia hatua ya kupigwa na kuuliwa, na hata kina Raya kuamua kuwaamuru wakimbie. Napo alisikitika ila alifurahi kuona walijaribu walau kupambana, ili ajifunze vitu vipya kwa viumbe tofauti ambao wangekumbana nao kwenye safari yao.

Hakuwalaumu hata kidogo, alijua ni kutokana na kutotambua uwezo wa watu wale ndiyo mana yakawafika. Aliamini watakuwa wamepata funzo, na wakikutana na viumbe wa namna ile, wajue wanaweza kufanya kitu gani kwa hapo baadaye.

Walipokimbilia sehemu mbalimbali kujiokoa, alibaki akicheka sana na hata Juifa alimshangaa kiongozi wao kufurahia ilihali sehemu ya kikosi chao imetoka kushindwa vita na kuamua kutumia mbinu ya mwisho ya kujihami.

“Mkuu wa wakuu, nakushangaa sana kwa kufurahia namna walivyoweza kukimbia wanajeshi wetu kwenye vita dhidi ya kina Remse. Ni ajabu sana kufurahishwa na hasara hii ambayo imetukumba”, Juifa alisema

“Juifa, ngoja nikwambie kitu na ujue kwanini nimefurahi kuona vile. Duma huwa akilea watoto wake kipindi wapo wadogo, hukimbilia kuwaficha na kuwalinda wasije kuliwa na fisi ambao mara nyingi hawachezi mbali kutoka yalipo makazi yake. Akitoka waweze kufika wajilie, yote ni kutokana na kutokuwa na uwezo wa kuwinda wanyama waliyonona na wenye nguvu, kwakuwa wameumbwa kinamna dhaifu sana.... Watoto wakikua na kuwa wakubwa, huwafundisha ni namna gani wanaweza kuwinda, wajue kushika mawindo wenyewe na kuweza kujilia... Baadaye huwakusanya wote na kwenda kujipitisha mahali lilipo kundi la Simba”, Lifa alieleza

“Huwa inanishangaza hapo, nimewahi kufuatilia viumbe wa ardhini ila huyo kuwapeleka watoto wake kwa mnyama hatari inanishangaza”

“Hafanyi vile kwa kukosea, bali ni kusudi anajua wazi Simba lazima ajaribu kuwageuzia kibao na kuwakimbiza. Watoto washafunzwa kuwinda, wana mbio, wanapomwona mama yao katimua mbio nao hawawezi kukaa lazima watafute pa kutorokea........ Ila anafanya hivi kusudi kuwapa fundisho ya kwamba Simba si wa kuchezewa ni hatari sana, na hapo watajua wanaweza kuuawa  au kujeruhiwa wakimsogelea. Wanajua ni namna gani ya kuweza kuishi, kwa kuwaepuka. Wasiweze kujeruhiwa, na hapo wakianza kujitigemea wanakuwa wameshajua kila kitu kutokana na kufunzwa na mama yao. Hawawezi kuleta mzaha kabisa kwa Simba tena, lazima wajue kuna kuumia au kufa.... Basi ndiyo ilivyo kwa jeshi letu jipya, nafurahia leo wameweza kujifunza kuna viumbe hawatakiwi kuchezewa, kuwagusa ni kukaribisha umauti wao. Kama ilivyo kwa watoto wa Duma wakifikishwa kwa Simba kusudi waweze kutambua kuhusu hicho. Ndiyo maana nina furahi, kwani watafanya kazi kwa umakini waweze kuepuka kuwasogelea kina Remse”

“Ndiyo maana ukawa kiongozi wetu maana unawaza vyema na unafikiria makubwa zaidi”

“Unapoamua kuwa kingozi kwa wafuasi wako, hakikisha unakuwa na busara na maamuzi mazuri. Ndiyo siri ya kudumu kwenye uongozi, hivyo elewa nilichokwambia hawa watakuwa ni bora kwenye kupambana kuliko hivi sasa. Kuanzia waliyopo India, na wote waliyobaki maana wameshawajua ambao hawawezi kupambana nao. Watakuwa wanawakwepa huku wakidokoa wale wasiyokuwa na pingamizi kubwa kwao, matokeo ni kuja kufanikiwa”

“Nami nimeamini katika hilo, hakika aujuaye moto vilivyo hatoweza kuuchezea na kujaribu kuwa nao karibu maana ndani ya muda wowote ule anaweza kuunguzwa ikiwa hatokuwa makini”

“Akili hiyo, basi elewa vijana wetu kwa hivi sasa wanayo. Hakuna kiumbe anayeweza kuwasogelea wakijua ni hatari, halafu wakae naye karibu lazima watamkwepa”

***

MUDA HUO WAKIJADILI hao upande wa Kihonda, kina Atlaf walishafika na majira hayo walimkuta Atlaf Sabai akiwa eneo hilo naye huku akiongea na Suhan ambapo ujio wao ulifanya wapewe heshima na kisha wakaungana nao kwa kuketi jirani nao.

Muda huo walikuwa kwenye uwanja mpana ndani ya eneo la Buzebdi, ambao hutumika kwa michezo mbalimbali kwa vijana wanaoishi kwenye eneo hilo. Kukiwa na madawati ya kukaa watu, ndiyo nao waliketi hapo kuungana na vijana wao wenywe nafasi za juu kwenye uongozi wa jamii zao.

“Leo mlihitaji kuifanya kazi wenyewe, na hamkutaka kijana wenu ashughulike”, Atlaf Sabai alisema huku akitazama uwanjani, muda taa za kati zikiwa zimewashwa na kulikuwa na vijana wenye kufanya mazoezi ya viungo

“Ni bora tukapambane sisi tusiyoweza kudhurika kuliko, kuja huku akajaribu na wakamdhuru wakati ni kiongozi anayetegemewa kuongoza jamii ya Buzebdi”, Remse alisema

“Nipeni matokeo ya kazi yenu wazee wetu”, Suhan alisema.

“Wameweza kujua wanapambana na moto, walikimbia wenyewe na sisi tumeweza kuichoma miili iliyobakia ili isije kuleta taharuki kwa raia..... Vijana wale majini kabisa wenye maumbo ya nyama ndiyo maana walikuwa wakifanya kila ambalo majini wanaweza. Lifa ameweza kuja na viumbe wapya wa kutoka kwake aweze kutimiza  matakwa yake”, Atlaf alisema

“Ila huyu mwenzako kumbe tayari ameshapata mke katika marafiki za Nsungi na akawa anatuficha sisi wakubwa zake, hadi akaja kutuonesha leo”, Remse alisema na hapo Atlaf Sabai alicheka sana

“Babu zetu, mbona huyu Sabai mwenyewe anajua kuhusu hilo ni nyinyi pekee ambao hamkujua. Aliamua kuwaficha na yeye vilevile ana mke, mwambieni awaambie”, Suhan alisema na kumfanya Atlaf Sabai abaki kimya akijua ya kwake muda huo yalishajulikana kwa wakubwa hao

“Nyinyi watoto wajinga snaa, mlishindwa kutwambia. Mkumbuke mpenzi akiolewa huja kuwa mke na si mke tu bali malkia wa utawala wako. Lazima tujue na kuwaona wanawake ambao wanakuja kuwa ubavu wenu nyinyi kama kiongozi. Haya si mambo ya kutumia wanawake kama mlivyokuwa wakifanya kule Kilwa hadi mfikie hatua ya kuja kutuficha”, Atalf alisema

“Watoto wajinga hawa kumbe wana uhusiano imara na mabinti wenye malengo nao halafu wnakaa kimya hivyo. Haya na wewe Sabai tueleze binti ambaye una ukaribu naye ni yupi?”, Remse alinena na kuhitajia kujua kuhusu mpenzi wa Atalf Sabai.

“Ni mmoja wa wafuasi wao, ambaye hata kule Kilwa alikuwepo, ni binti ambaye kwa hivi sasa ni mwajiriwa. Huongozana sana na mchumba wa Miko”

“Haaaaa! Inaamana mmeenda kuanzisha uhusiano siku ile Kilwa, baada ya kumaliza harakati za kumtoa adui yetu. Kumbe ninyi ndiyo mlipendana palepale”, Remse alisema, muda huo vijana walikuwa wameinama chini kwa aibu kusikia hayo

“Ila hamjafanya jambo baya, vyema kuchukua mabinti ambao ni sehemu ya washirika wetu na wapo wakipambania kitu tunachokipambania sisi. Kuweni  makini na niwatakie mahusiano mema, kaka twende”, Atlaf alisema huku akiinuka na ndugu yake alimfuatia ambapo walibaki vijana wawili wenyewe, waliyosubiri hadi walipoondoka ndiyo kila mmoja akaanza kucheka kwa nguvu mno huku wakijinamia kabisa kwa kuzidiwa na cheko

“Na wewe umejulikana ukaona ni sawa na unigeuzie mpira na mimi wanijue. Chizi wewe”

“Sasa ulitaka nianze kusemwa peke yangu kama nimeharibu, lazima tugawane maneno aisee kama lawama iwe ya wote. Haiwezekani uanze kucheka wakati yako unayo kama yangu na hatuchekani’

“(Huku akicheka) We ni chizi kabisa rafiki yangu, sasa ilikuwaje ukaamua kuwaonesha kabisa ndiyo unapumzikia pale. Unajua nashindwa hata kupata picha, ulifikiria nini mbele ya kina babu kuamua hivyo. Suhan akili zako ni ndogo”

“Ningeanza vipi kuficha, nina wiki sijaonana na mchumba hata siku ya mahafali yake sikuwa na nafasi ya kuwa naye. Nikaamua nivunje ukimya wajue yule ndiyo anakuja kuwa mtarajiwa wao hapo baadaye”

“Yaani Babu Atlaf asivyoenda kusikia ujinga huo, na wewe ndio ukaamua kumuwekea wazi kabisa ajue. Wewe ni kichaa kabisa”

“Unaona sasa ametupa ruhusa twendelee, si kujifcha kama ulivyokuwa ukifanya wewe na Aggy. Sasa wanajulikana ni moja ya watarajiwa wa kuwa wake zetu”

“Nalo jambo zuri, bibie naweza kuja hata kumlaza ndani ya chumba changu kule kasrini bila wasiwasi maana anajulikana na pia kiumbe asiye wa kawaida kama tulivyo sisi”

***

KAMA KUNA SIKU AMBAYO Mariam alitamani ardhi ipasuke atumbukie kukwepa madhali ya wenzake ambao walishikilia bango kwene kumsema kwa kumjua ni mwenye uhusiano. Ni hiyo alibainika.

Hadi wanaingia vyumbani mwao, bado habari ilikuwa ni hiyohiyo kuhusu uhusiano wake, ambapo alijikuta akiingia kulala mapema bila kutarajia. Ingawa alishazoea kuchelewa kutokana na kujisomea au kuperui kwenye simu.

Aliingia kitandani mapema, akibaki ni mwenye lawama kwa Suhan na pia furaha kwake kwa kuweza kuonesha ujasiri na hata kuwaonesha wakubwa zake ana mwanamke ambaye anampenda.

Kwake alijivunia hilo na kujua kweli anapendwa na mwanaume yule, ndiyo mana hakusita kufanya vile, hasa kwa watu anaowaheshimu kupitiliza kuwaonesha kuhusu mahali moyo wake ulipo kwa muda huo.

Alibaki ni mwenye tabasamu kila akikumbuka jambo lile, maana ilikuwa ni zaidi ya ujasiri na hata walipotoka wakamkuta akiongoea naye, wasitie neno na kumwambia warejee nyumbani kilichowaleta kilishatimia.

Asubuhi alimka akiwa ni mwenye tabasamu pana, kwa kujulikana wazi ni mpenzi wa mtu na mwenye kupendwa vilivyo na mwnaume wake. Hadi alifikia hatua ya kumwondoa pale kusudi aweze kupata wasaa mzuri wa kuweza kuongea naye huko nje,

Alipojisafisha chumbani kwake na kutoka nje alikutana na habari ileile ya kutaniwa na wenzake ambapo kwa muda huo wala hakuwa akijali na alishazoea. Hata aibu ambayo ilimpata usiku uliyopita hakuwa nayo tena, alibaki ni mwenye tabasamu pana kwenye uso wake kila akikumbuka anapendwa.

Walipata kifungua kinywa na kuondoka kuelekea chuoni, muda  usukani ukiwa umeshikwa na Lucy huku nyuma yao kukiwa na magari kadhaa yenye wafuasi wao ambao waliamua kuwafuatilia kinamna ambayo ni ngumu mno kujulikana kama wapo pamoja.

Walifanikiwa kufika ambapo motokaa waliingiza kwenye maegesho, na muda huohuo gari nane zilifika na kuegeshwa kutoka kila upande kwenye eneo ambalo gari lao lipo.

Hao waliwashuhudia kina Ray wakishuka, siku hiyo walivaa nguo zenye kufanana wote, huku  mabegi yao ikawa ni hivyohivyo hata ikawa ni ngumu kwa mtu kuwafahamu kwa majina.

Vijana hao walishuka huku mabinti wakiteremka sambamba, ambapo walikuja hadi kwenye motokaa ya warembo wakasimama na kutazamana mabinti nao waliweka uso wenye kutofurahi muda wakiangaliwa na wavulana hao wenye vimo virefu wakiwa na wembamba.

“Hi girls. Leo jioni kuna part ya  darasa letu na jingine la watu wa record management. Can you join us?”, Ray alisogea mbele na kuwaambia huku uso wake ukiwa umejawa na tabasamu pana

Kauli hiyo ikitoka aliyekuwa mbele mioogni mwa mabinti, ni Mariam ambapo kusikia alipeleka macho upande kimaido kisha aligeuka nyuma na kumtazama Maria ambaye alimwona akija mbele. Jambo ambalo lilimfanya ampishe kusudi aeze kuongea nao, kwani walishafahamu ni wenye kuzungumza na maadui zao hadi kufikia wakati huo.

“Where? Na muda gani?”, Maria aliuliza

“Mo town, baada ya masomo”, Ray alisema huku akitazamana na binti huyo asiye na haya kabisa kwenye macho yake

“Why not”

“Okay msihofu kuhusu ride tutawapa zetu kuja kwenda na kurudi huko”

“No thanks, we have our lovers. Hawatojisikia poa kusikia hilo, na wapo hapa mjini. Tutakuja na usafiri wetu wenyewe, otherwise ni big NO”

“No problem, see you in the party. All club tumeikodi na tutakuwa wengi tu hapo”

“Okay”

Ray aligeuka na kuwafuata wenzake ambao walishaaanza kupiga hatua kuelekea darasani. Muda huo mabinti walibaki wakiwatazama hadi walipoweza kuondoka kabisa, ndipo walipoanza kuangaliana kutokana na mwaliko waliyopewa.

“Bora ullivyokataa kupewa lifit eti upelekwe na kurudishwa nao”, Mariam alisema

“Jamani huu ni mtego ndiyo mana nikachomoa kuhusu kupewa lifti, unafikiri wapenzi wetu wakijua kuhusu hilo wangefikiriaje hasa kuendana na huu uadui tuliyo nao wale watu”, Maria alisema

“Yaani ungekubali ningekudharau Maria, haki vile”, Lucy alisema

“That boys ni soft killers, ukiwatazama wale hawaendani na ushetani wao. Inaonekana hadi pale hawajaweza kutujua kama tunawafahamu nje ndani, ndiyo maan awakaja kupata ujasri wa kuja kuongea nasi hivi. Kwanini asije Hawa na kutoa mwaliko kama huo. Ukiona hivyo jua wanajua hatuwajui, na sisi tujifanyeni mafala hatujui kitu ila ukumbi tuhakikishe tunaujua ulivyo kabla hatujaja kuingia”, Moza alisema

“Hilo lipo kichwani mwangu, hawa wajinga wanaweza kutuwekea mtego wana vitu vingi vya ajabu”, Maria alisema

***

“UNAONA SASA, HAWATUJUI sisi kina nani hadi wamekubali mwaliko wetu kirahisi vile”, Ray alisema huku akiongozana na wenzake

“Tumecheza karata yetu vizuri sana, hakuna wanachokifahamu  sasa ndiyo tunaweza kufanya kazi yetu kilaini zaidi”, Rafael alisema

“Siyo mapema namna hiyo wewe, hii party ni ya kawaida waache waje kufurahia na kuondoka. Waweze kuondoka na hofu kwetu hadi watuzoee, ndiyo tuje kufanya mambo yetu kirahisi zaidi” Ray alishauri

“Tufanye hivyohivyo, tukisema tukimbilie kuitimzia hii elewa basi ikifeli tutakuwa tumefanya wakatujua sisi ni maadui zao kijinga tu” Ralond alisema

“Ila niseme ukweli, yule mmoja ana kalio fulani amaizing sana. Wanadamu wamependelewa vingi mno, kila kukicha nakutana na warembo waliyosheheni sifa zote za kupendeza”, Raymond alisema

“Hujakosea, yule umbile analo. Mwanaume ambaye anamtumia ana haki ya kusema ana furaha kuliko wote ndani ya dunia hii”, Ralond alisema

“Paka nyinyi mkumbuke hao tunaweza kuwaua pia”, Ray alisema.

Aliona wenzake wameshaanza kuonekana ni wenye kutamani umbile la binti yule, ilihali hawapo kwenye malengo ya kazi ya kazi yao na kama wangeamriwa kuwamaliza mara moja wanapokuwa kikwazo basi wangelifanya hivyo.

Tena bila kujiuliza wala kusita, maana ni sehemu ya maadui zao wanaoweza kuwafanya wakashindwa kutimiza wajibu wao kimajukumu.

Ndiyo maana alikimbilia kuwashtua wenzake wakumbuke binti huyo ni wa kina nani. Maana mada ilishaanza kukolea kisa umbo la Mariam, ambae alikuwa akionekana wazi ni mwenye kusemwa zaidi ya wenzake waliyopo pale lakini ndiyo hivyo hawakutakiwa kujiliwaza na watu wa namna ile, Ambao wamekuwa wakifanya kazi ya kiiongozi wao ivize kila muda, walihitajika kushughulika na Maria pekee na si mwenzake.

“Kuku wewe, sasa kama ukweli tusiongee. Hakuna alompenda hapa ila kama kajaaliwa ndiyo inabidi tuseme ukweli, halafu tumbo hana na mwili ule”, Rafael alisema na wengine walianza kucheka kusikia hivyo, maana ilionekana kama mada haikuwa akitaka kukatwa ndiyo maana aliishikilia bango.

“Ila mkumbuke tunaweza kuja kuwaua, nawakumbusha maana wanadamu nawajua mwenyewe unaweza kuharibu kazi ukizembea mbele ya viumbe kama wale wanaweza kukufanya usifikie lengo la kazi yako hapa”, Ray alisema huku wakitembea kuelekea darasani

***

MUDA HUO WAKIELEKEA darasani, Aggy alikuwa amesimama upande wenye miti mingi pembezoni mwa barabara inayoelekea getini kwenye chuo hicho akiwa ameegemea mti na hata kile kilichokuwa kikiendelea pale maegeshoni kwa mabinti wale kuweza kuongea na kina Ray kabla ya kila mmoja kutawanyikia na kushika njia yake.

Alikiona vizuri, ambapo kwa mtazamo walihisi ilifanyika vile kama ni wenye amani na hata walipokuwa wakiwaona walivyokuwa wakijadili kwa mbali. Aliona mabinti ni wenye utulivu wa kawaida, huku vijana wakionesha mikogo yao ya kiume muda ambao wakiongea nao.

Hakushuhudia pekee, pembeni yake alionekana Atlaf Sabai akiwa ndani ya suruali nyeusi huku juu akiwa na shati jeupe na jambakoti jeusi  kwa juu yake. Ambapo bwana huyu hakuwa mbali na binti huyo, wakishuhudia kila kilichokuwa kikiendelea kule kwa akina Maria.

Wandani hawa wawili walibaki wakishangaa hali hiyo, maana ilikuwa ni mara ya kwanza kwao kuwaona wakiongea vile kwa amani na watu ambao wanawajua ni maadui wanaoweza kuja kwuafanytia jambo baya muda wowote ule.

